Twaqqif ta' Monumenti fis-Siġġiewi f'ġieħ Patri Ġuże Delia SJ u Karmenu Vassallo Diskors tas-Sur Beppe Farrugia (Kunsillier) waqt konferenza stampa li saret nhar is-Sibt 23 ta' Frar 2002 fil-Kunsill Lokali tas- Siġġiewi. Nota Editorjali: Il-poeta Karmenu Vassallo kien għal xi żmien jokkupa l-kariga ta' President tal-Każin Banda San Nikola. Ta' min jgħid ukoll li l-Innu lil San Nikola u l-marċ popolari Sliem Għalik O Tawmaturgu, li huma żewġ siltiet ferm magħrufa fir-repertorju mużikali tal-Banda San Nikola għandhom il-versi tal-poeta Karmenu Vassallo. A e Patri Ġuże Delia kien regolarment jirregala xogħol letterarju — Patri Ġużċ Delia SJ lill-Każin Banda San Nikola sabiex jiġu ppubblikati fil-ħarġiet (01.04.1900 - 04.09.1980) tal-fuljett tal-festa. Il-għan ewlieni ta' din l-istedina dalgħodu fis-sede tal-Kunsill Lokali hu biex nagħtu bidu fid-deher għal dak li ilu f'moħħna u f'qalbna għal ħafna snin: it-twaqqif ta' żewġ monumenti, wieħed f'ġieħ Karmenu Vassallo u l-ieħor f'ġieħ Patri Ġużċ Delia SJ. Ta' min josserva u jgħid: dawn m'għandhomx bżonn ta' monumenti. Il-monumenti tagħhom, li ma jintemmux, huma ħidmiethom u kitbiethom. 7 U tassew, għax jgħaddu kemm jgħaddu s-snin minn fuqhom, tifkiriethom ma tgħib qatt, anzi bħas-sikka tal-moħriet aktar ma tofroq il-ħamrija u timxi 'l quddiem aktar issir tleqq u tilma fid- B dawl tax-xemx. Iżda aħna għandna bżonn dawn il-monumenti biex. — Karmenu Vassallo ifakkruna li aħna qed ngħixu f'soċjetà u dak li tana l-Mulej (18.03.1913 - 06.04.1987) m'għandniex inżommuh għalina imma nuruh lil sħabna u naqsmuh magħhom. ''Ħadd ma jixgħel il-musbieħ u jqiegħdu taħt is-siegħ, iżda fuq l-imnara u hekk idawwal lil kull min ikun fid-dar.' Kemm konna nkunu fqar li kieku dawn iż-żewġ personaġġi żammew it-talenti tagħhom moħbijall Fuq Patri Delia u Karmenu Vassallo nkitbu u għad jinkitbu ħafna affarijiet. Ġew organizzati serati mużiko-letterarji f'isimhom, twaħħlu lapidi, issemmew toroq għalihom, skejjel u ċentri ta' tagħlim f'inħawi differenti ta' Malta u mhux inqas ukoll f'raħal twelidna. Iżda issa kien xieraq u wasal il-waqt opportun li t-tifkira tagħhom tiġi mfakkra permezz ta' monumenti li jixirqulhom. Xieraq ukoll li dawn il-monumenti jitwaqqfu fir-Raħal tagħhom u tagħna. Għax jekk hemm xi ħaġa qawwija u ċara li tgħaqqadhom, din hija l-imħabba u l- għożża li dawn iż-żewġ poeti wrew lejn Raħalna u lejn il-Patrun tagħna San Nikola. : Każin Banda San Nikala — Festa 2002. Kien għalhekk li snin ilu (1986) l-Għaqda Kulturali Siġġiewi, bħalma kienet waħedha u pijuniera fit-twaqqif ta' monument f' ġieħ il-Professur Nikola Zammit fl-1977 f'nofs it-triq li ġġib ismu, hekk ukoll kellha tkun hi li tagħti bidu għal din l-inizjattiva fit-twaqqif ta' żewġ monumenti f'ġieħ Patri Delia u Karmenu Vassallo. Ix-xogħol kien beda b'ħeġġa u entużjażmu u l-membri ta' l-Għaqda kienu żaru l-għaqdiet kollha u talbu l-għajnuna u l-kooperazzjoni f'dan il-proġett. Iżda bħalma jiġri f'kull vjaġġ, xi kultant issib it-telgħa ma' wiċċek li taħbat taqtagħlek qalbek u ġġiegħlek tieqaf tieħu n- nifs. L-Għaqda Kulturali ma waqfitx anzi mtliet bil-kuraġġ speċjalment meta ħasset iż-żiffa ħelwa ta' l-għajnuna tal-Kunsill Lokali tas-Siġġiewi. Bi ftehim sinċier u b'imħabba ġenwina lejn dawn iż-żewġ patrijotti, fl-10 ta' Mejju 2000 twaqqaf sotto-kumitat ad hoc ħalli mill- ideat u l-ideali ngħaddu għall-fatti. B'kooperazzjoni sħiħa bejn il-membri li jirrappreżentaw l-Għaqda Kulturali Siġġiewi u l-membri maħtura mill-Kunsill Lokali Siġġiewi, ix-xogħol qabad ritmu tajjeb fost il-ftehim u r-rieda soda miż-żewġ naħat. Għalhekk illum f'din l-għodwa qed niltaqgħu mal-Press u mal-pubbliku biex nitolbu l- għajnuna u l-kooperazzjoni ta' kulħadd e. fil-qasam ta' l-ideat e fil-qasam tal-finanzi e fil-qasam materjali u morali. Kull min għandu għal qalbu l-kultura u l-għożża lejn il-wirt storiku u jħoss sens ta' gratitudni lejn dak li għamlu għalina ta' qabilna, għandu joħroġ idu u jxammar il-kmiem biex jgħinna. Kull min huwa lest jiġbed il-ħabel magħna u fl-istess direzzjoni jkun jisthoqqlu mhux biss il-grazzi tagħna imma fuq kollox ir-rispett ta' dawk li għad jiġu warajna. Grazzi ħafna.